Document ID: 31992R1776

KOMISSION ASETUS (ETY) N:o 1776/92,
annettu 30 päivänä kesäkuuta 1992,
vientiin tarkoitettujen vilja- ja riisituotteiden varastoinnista tullivarastoihin
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 674/92(2), ja erityisesti sen 16 artiklan 6 kohdan,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(3), sellaisena kuin se on viimeksi muutettuna asetuksella (ETY) N:o 674/92, ja erityisesti sen 17 artiklan,
ottaa huomioon tullivarastoista 25 päivänä heinäkuuta 1988 annetun neuvoston asetuksen (ETY) N:o 2503/88(4) ja erityisesti sen 18 artiklan,
sekä katsoo, että
tullivarastomenettelyyn asetettujen tuotteiden käsittely on rajoitettu tiettyihin tavanomaisiin toimenpiteisiin, jotka luetellaan komission asetuksen (ETY) N:o 3665/87(5) 28 artiklan 4 kohdassa; muiden kuin edellä tarkoitetussa artiklassa säädettyjen sallittujen käsittelyjen määritelmä on nimenomaisesti vahvistettava jokaisen kyseisen alan osalta,
olemassa olevien varastointitilojen käyttämiseksi tehokkaammin olisi säädettävä, että tiettyjen vilja- ja riisialan tuotteiden osalta samaan siiloon tai varastoon voidaan varastoida tukiin liittyvän nimikkeistön samaan alanimikkeeseen kuuluvien tuotteiden useampia eriä,
tämä mahdollisuus on syytä kuitenkin rajoittaa ainoastaan niihin yhteisön tuotteisiin, joilla on samanlainen alkuperä, jottei interventiosta tulevia viljoja ja vapailta markkinoilta peräisin olevia viljoja voida varastoida yhdessä ja jottei interventiosta tulevien erien tunnistettavuutta vaaranneta, ja
tässä asetuksessa määrätyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kun asetuksen (ETY) N:o 2727/75 1 artiklan a, b ja c alakohdassa tarkoitetut tuotteet sekä CN-koodeihin 1102 ja 1107 kuuluvat tuotteet ja asetuksen (ETY) N:o 1418/76 1 artiklan a alakohdassa tarkoitetut tuotteet varastoidaan irtotavarana tullivarasto- tai tullivapaa-aluemenettelyn alaisina tuen ennakolta maksamista varten neuvoston asetuksen (ETY) N:o 565/80(6) mukaisesti, nämä tuotteet voidaan asetuksen (ETY) N:o 3665/87 28 artiklan 4 kohdassa tarkoitettujen käsittelyjen lisäksi sekoittaa samassa varastointipaikassa tukiin liittyvän nimikkeistön samaan alakohtaan kuuluvien muiden tuotteiden kanssa, joilla on samat tekniset ominaisuudet ja jotka täyttävät vientitukien myöntämiseen vaaditut edellytykset ja jotka on lisäksi asetettu asetuksen (ETY) N:o 3665/87 tai asetuksen (ETY) N:o 565/80 alaiseen menettelyyn.
Interventiosta lähtöisin olevat tuotteet voidaan kuitenkin varastoida ainoastaan muiden interventiosta lähtöisin olevien tuotteiden kanssa.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1992.

Labels: 3
17